Үйін қарасора өсіретін фитозертханаға айналдырған Қостанай тұрғыны ұсталды
DATE: 16:17, 05 Наурыз 2024 | GMT +5
TITLE: Үйін қарасора өсіретін фитозертханаға айналдырған Қостанай тұрғыны ұсталды
URL: https://kaz.inform.kz/news/uyn-karasora-osretn-fitozerthanaga-aynaldirgan-kostanay-turgini-ustaldi-1989ef/
META: DATE: 16:17, 05 Наурыз 2024 | GMT +5
TOTAL WORDS: 101
AUTHOR(S):
TEXT: Қостанай облысы ПД есірткі қылмысына қарсы іс-қимыл басқармасының мәліметінше, тінту кезінде полицейлер екі бөлмелі пәтерден салмағы 12, 5 келі болатын қарасора бұталарын тәркілеген. Мұнда жарық және диодты шамдар, термометрлер, желдеткіштер, ылғалдылықты өлшеу құралдары сынды арнайы жабдықтар болғаны анықталды. Полиция қызметкерлері екі ер адамды ұстады. — Фитозертхана құрамында есірткі заттары бар қарасора өсіруге арналған. Осы дерек бойынша қылмыстық іс қозғалып, тергеу жүргізіліп жатыр, — деп атап өтті басқарма бастығы Нұржан Ахметов. Адамдардың өзге де қылмыс жасауға қатысы бар-жоғы тексерілетін болады. Қарасора өсіргені үшін үш жылдан сегіз жылға дейінгі мерзімге бас бостандығынан айыру түріндегі ең жоғары қылмыстық жаза қарастырылатынын еске сала кеткен жөн
